A brief look at Montenegro - One of the Malta Labour Government's energy partners #SaveManoelIsland - The struggle continues Objection to DB overdevelopment in Pembroke #Ħsibijiet (54) Politika li temmen fid-dinjita' tiegħek

 #Ħsibijiet (53): Il-Partit Nazzjonalista

 Magħtab development proposal requires studies before consideration

 The budget in context - Michael Briguglio

 #Ħsibijiet (52) Ċaw Ċaw tieni mewġa? Ippubblika l-evidenza, Prim Ministru

 #Ħsibijiet (51) Ħal-Ferħ: Jinħtieġ proċess ta' studji dwar impatti soċjali

 #Ħsibijiet (50) Marsa: Jinħtieġ proċess ta' studji dwar impatti soċjali

Il-qafas ta' l-istatut tal-Partit Nazzjonalista huwa riżultat ta' proċess twil ta' djalogu u dan huwa suġġett għall-approvazzjoni tal-Kunsill Ġenerali tal-Partit.

Dan hu proċess ta' demokrazija u deliberazzjoni, u mhux xi eżerċizzju mgħaġġel ta' rubberstamping ta' ejja ħa mmorru.

Huwa proċess trasparenti u miftuħ, u mhux wieħed ta' xi klikka minn wara l-kwinti.

Il-proposti jixhdu demokrazija ħajja, kemm fl-organizazzjoni bottom-up, kif ukoll fil-valuri li jpoġġu l-persuna fiċ-ċentru tal-politika.

Il-g ender mainstreaming , id-demokrazija fuq livelli lokali, reġjonali u nazzjonali, l-anti-diskriminazzjoni u l-ħarsien tal-ġid komuni huma kollha parti minn dan l-istatut.

L- outreach soċjali u r-riċerka huma valoriżżati, u dan ifisser li minflok mal-Partit jippretendi li għandu xi monopolju fuq moħħok, huwa partit li jisma', li janaliżża biex jifhem lis-soċjeta' li qed ngħixu fiha sabiex jipproduċi politika verament tan-nies.

Din hi l-politika tal-perżważjoni u tad-djalogu.

Politika li temmen fid-dinjita' tiegħek, u mhux li tikkunsidrak bħala numru.

Politika li tivvaloriżża d-djalogu, u mhux tmewwitha.

Nistiednek taqra il-punti ewlenin ta' dan l-istatut minn dawn il-links: https://netnews.com.mt/2020/06/15/il-pass-li-jmiss-pn/ https://netnews.com.mt/2020/06/13/ir-riforma-u-t-tigdid-tal-pn-flimkien-mal-poplu-ghall-gid-komuni/

Il-proċess ta' riforma fil-Partit Nazzjonalista huwa bżonnjuz u pożittiv.

Il-fatt li hemm pożizzjonijiet differenti u teħid ta' deċiżżjonijiet fi ħdan il-partit juru li l-proċess demokratiku qiegħed hemm u qiegħed jaħdem.

Din tixhed trasparenza, għaliex id-deċiżżjonijiet li jieħu huma suġġetti għad-diskussjoni interna u esterna u huma kontinwament taħt skrutinju kemm mill-attivisti u t-tesserati fil-partit kif ukoll mill-pubbliku u mill-media.

Hemm deliberazzjoni, b'parteċipazzjoni wiesgħa, f'livelli differenti, u mhux mistura mill-pubbliku.

Naħseb li meta wieħed jagħsar id-diskors, il-mottos, u l-evoluzzjoni tal-Partit Nazzjonalista, isib li l-essenza tiegħu għandha tkun dik li tfassal politika li tgħaqqad fil-kuntest tas-soċjeta' Maltija.

F'dan ir-rigward, b'Nazzjon wieħed jista' jifhem soċjeta' inklussiva, demokratika u deliberattiva.

Waħda li tisma' daqs kemm titkellem.

Umbrella; mużajk; proċess demokratiku: Politika li minflok ma tipprova tinponi narrattiva monolitika fuq is-soċjeta' Maltija, taddatta u tevolvi mar-ritmu soċjali ta' pajjiżna u tipproponi politika għall-ġid komuni u għad-dinjita' tal-persuna.

Għalhekk il-PN għandu jkun parti mis-soċjeta' Maltija daqs kemm għandu jkun aġent tal-bidla.

Bħall-għeruq indukrat f'ekoloġija li tagħti l-frott.

Aqra iktar hawnhekk: https://netnews.com.mt/2020/06/13/ir-riforma-u-t-tigdid-tal-pn-flimkien-mal-poplu-ghall-gid-komuni/ https://netnews.com.mt/2020/06/15/il-pass-li-jmiss-pn/

Fl-istess diskors fejn il-Prim Ministru Robert Abela qal li tista' tiġi kkunsidrata amnestija għall-multi li weħlu n-nies f'dawn l-aħħar ġimgħat , l-istess Prim Ministru ipprova jżeblaħ lill-awtoritajiet, xjentisti, esperti u ħaddiema mediċi madwar id-dinja li qed iwissu dwar il-possibilita' tat-tiena mewġa tal-Coronavirus.

Abela qal li l-istatistika turi b'mod ċar ħafna li l-COVID-19 hija warajna u issa beda perjodu kruċjali li permezz tiegħu ħa nirritornaw għal normalità sħiħa .

Spjega li kull min qal li bir-rilaxx tal-miżuri se jkun hawn it-tieni mewġa, ingħata prova bil-fatti kemm kien żbaljat, u hekk se jerġa' jiġri fil-ġimgħat li ġejjin .

Jekk il-Prim Ministru huwa daqshekk ċert li pajjiżna mhux ser ikollu tieni mewġa tal-Coronavirus, imissu jippublika l-evidenza (li ma tinkludix biss statistika li sservi l-argumenti tiegħu), il-pariri, ir-riċerka u l-minuti tal-laqgħat li wassluh għal din il-konklużjoni.

Sur Prim Ministru, argument ma jsirx b'saħħtu billi jiżżeffnu kliem dwar amnestiji u baġit multi-miljunarju f'nofsu.

Iżda forsi iktar konsultazzjoni, trasparenza u umilta' min-naħa tiegħek jgħinu biex ikollna serħan tal-moħħ.

L-Awtorita' ta' l-Ippjanar ħabbret pjan għall-iżvilupp f'Ħal-Ferħ, li fost oħrajn jinkludi .lukanda u vilel.

Għal dan il-għan ġie ppublikat dokument, u l-pubbliku jista' jibgħat is-sottomissjonijiet dwaru lil nwlp.halferh@pa.org.mt sa' l-1 ta' Lulju.

F'dan ir-rigward ktibt lill-Awtorita' ta' l-Ippjanar u tlabt li jkun hemm proċess ta' studji dwar impatti soċjali (SIA).

Il-proposti tiegħi dwar SIAs jistgħu jinqraw f'link hawn taħt.

Ta' min ifakkar li sena ilu l-istess Awtorita' ħabbret pjan biex ikun hemm proċeduri għal dawn it-tip ta' studji, iżda s'issa dawn qatt ma tħabbru.

Huwa importanti ħafna li proposti ta' żvilupp jinkorporaw SIA sabiex ikun hemm evalwazjoni u konsultazzjoni kontinwa dwar l-impatti soċjali ibbażati fuq l-evidenza.

B'hekk stakeholders bħar-residenti ikunu parteċipi fid-deċiżżjonijiet dwar il-lokalità tagħhom.

L-Awtorita' ta' l-Ippjanar ħabbret pjan għall-iżvilupp ta' kumpless sportiv ta' 60,000 metru kwadru fil-Marsa.

Għal dan il-għan ġie ppublikat dokument, u l-pubbliku jista' jibgħat is-sottomissjonijiet dwaru lil ghlp@pa.org.mt sa' l-10 ta' Lulju.


blog, personal blog, politics, sociology

#Ħsibijiet (34) Ma' min ikkonsulta l-Gvern dwar nhar it-Tnejn?

Dalgħodu, is-Supretendent tas-Saħħa Pubblika Charmaine Gauci saħqet li xorta għadna fi stat ta' emerġenza ta' saħħa pubblika u li billi ngħata l-permess biex ċertu ħwienet jerġgħu jiftħu l-bibien, ma jfissirx li issa kulħadd jista' jibda joħroġ barra.

Prof Gauci qalet li jekk isir hekk, il-virus se jinfirex.

Prof Gauci qalet li l-miżuri li ġew rilaxxmati huma dawk li se jkollhom impatt baxx, u għadu mhux il-waqt li jinfetħu l-knejjes għall-quddies jew li t-tfal jittieħdu l-bandli.

Saħqet li l-awtoritajiet ser jagħtu 3 ġimgħat ċans biex jaraw x'inhu l-impatt tal-miżuri l-ġodda, imbagħad jiġi evalwat il-pass li jmiss.

Naħseb li huwa importanti ħafna li Prof Gauci qalet dan il-kliem għax xi kultant qed ikun hemm messaġġi mħalta u interpretazzjonijiet differenti ta' messaġġi tal-Gvern u l-Awtoritajiet.

Għalhekk insaqsi lill-Gvern:

- Kif saret id-deċiżżjoni dwar il-ħwienet?

- Saret konsultazzjoni, u min ġie kkonsultat?

- Fuq liema bażi ittieħdet din id-deċiżżjoni?

- Kif ser issir l-analiżi ta' l-impatti fit-3 gimgħat li ġejjin, min ser jagħmilha u b'liema metodoloġiji?

Napprezza li kwaluknwe gvern ikollu jibbilanċja bejn prioritajiet differenti fit-teħid tad-deċiżżjonijiet u li ma jeżistux soluzzjonijiet maġiċi jew sempliċi.

Naprezza ukoll li hemm kunsiderazzjonijiet bħal dawk ta' saħħa, dawk soċjali u dawk ekonomiċi.

Iżda fl-istess ħin ikun ferm iktar għaqli jekk il-proċess ikun trasparenti, konsultattiv u bbażat fuq l-evidenza.


#Ħsibijiet (36) Maskri u Visors: Il-Gvern reġa' ma kkonsultax

Il-Kamra ta' l-Ispiżjara qalet li ma ġietx ikkonsultata dwar li-avviż legali dwar il-maskri u l-visors meta huma stakeholders importanti.

Il-poplu Malti ġie avżat l-ewwel darba dwar id-deċiżżjoni tal-Gvern permezz ta' post fuq il-Facebook tal-Ministru Silvio Schembri.

Tajjeb inżommu f'moħħna li spiżjara u ħaddiema fl-ispiżeriji qed joffru servizz importanti lill-pubbliku, u bħall ħaddiema f'setturi oħra bħas-saħħa, sigurta', tindif u ikel, qegħdin fuq il-fruntiera tal-gwerra kontra l-Coronavirus.

Kif diġa spjegajt f'numru ta' blogs, artikli f'The Malta Independent u interventi fuq Net FM, huwa ċar li filwaqt li jidher l-Gvern għandu strateġija ta' saħħa ibbażata fuq l-evidenza, l-istess ma jistax jingħad dwar l-istrateġiji tal-Gvern fl-oqsma ekonomiċi u soċjali.

Il-Gvern mhux qed jispjega kif qed jasal għad-deċiżżjonijiet tiegħu f'dawn is-setturi.

Qed ikun reattiv, u nieqes mill-konsultazzjoni ma' l-Oppożizzjoni, mas-sħab soċjali, mas-soċjeta' ċivili fis-sens wiesgħa tagħha u ma' l-esperti.

Nerġa nappella għal politika ta' deliberazzjoni ibbażata fuq il-konsultazzjoni, evidenza u djalogu, u mhux politika għaġġelija u supperva.


#Ħsibijiet (33) Il-miżuri l-ġodda

L-istatiska medika dwar il-Coronavirus f'Malta tibqa' nkoraġġanti, u għandna għal xiex inkunu kburin.

J'alla is-sitwazzjoni tkompli titjieb sa kemm jinstab vaċċin.

Sa dan it-tant, ilum il-Prim Ministru Robert Abela ħabbar illi minn nhar it-Tnejn, il-Gvern se jibda jnaqqas miżuri restrittivi relatati mal-Coronavirus, fejn fost oħrajn numru ta' stabbilimenti kummerċjali se jerġgħu jiftħu.

Naħseb li hemm pressjonijiet differenti, fosthom dawk mediċi, ekonomiċi, politiċi u soċjali rispettivament, fejn il-Gvern, bħal kull gvern ieħor f'dinja reali, irid jibbilanċja interessi varji fil-politika tiegħu.

Iżda l-Gvern naqas milli jagħti spjegazzjoni dwar kif wasal għad-deċiżjoni ekonomika.

Bħala soċjologu ma nemminx li l-policies għandhom ikunu għaġġelin.

Faċli tippriedka soluzzjonijiet maġiċi, iżda l-politika hi ferm iktar ikkumplikata minn hekk, iktar u iktar f'sitwazzjoni li ħadd ma kien lest għaliha.

Nemmen li l-policies għandhom ikunu bbażati fuq l-evidenza u d-deliberazzjoni.

Fil-kas tal-miżuri ekonomiċi u soċjali fil-konfront tal-Coronavirus, nemmen li jkun aħjar jekk ikun hemm proċess kontinwu ta' deliberazzjoni bejn il-Gvern, l-Oppożizzjoni, is-sħab soċjali, l-esperti u s-soċjeta ċivili fis-sens wiesgħa tagħha, milli jkollna sempliċiment konferenza stampa.

B'hekk jista' jkun hemm iktar parteċipazzjoni, skrutinju u fiduċja fid-deċiżżjonijiet li jittieħdu f'din is-sitwazzjoni straordinarja u mingħajr preċedent.


#Ħsibijiet (35) 95c

Illum il-Gvern ħabbar li l-prezz massimu għal bejgħ ta' Surgical Masks ser ikun 95c u li l-prezz massimu għall- visors protettivi ser ikun ta' €5.

Filwaqt li hu tajjeb li l-Gvern intervjena fuq din il-materija f'din l-emerġenza medika, ikun tajjeb ukoll li l-istess Gvern jispjega għalfejn il-prezz massimu tal-maskri f'Malta huwa kważi d-doppju tal-prezz fil-pajjiż ġar tagħna l-Italja, fejn il-prezz massimu hu 50c.

Ikun tajjeb ukoll jekk il-Gvern jiżgura li jkun hemm sistema li permezz tagħha kemm l-awtoritajiet kif ukoll il-konsumatur ikunu jistgħu jivverifikaw jekk il-maskri varji li qed jinbiegħu, anke fuq il-media soċjali, ikunu konformi ma' standards rispettivi.

Sa dan it-tant, l-Awtoritajiet tas-Saħħa ħarġu d-dokument dwar kif għandhom jintużaw il-maskri.

Dan jista' jinqara minn dak il-link: https://deputyprimeminister.gov.mt/en/health-promotion/Documents/Guidance%20on%20the%20Use%20of%20Face%20Masks%20for%20decreasing%20COVID-19%20Transmission_May2020_LV.pdf


#Ħsibijiet (40): #Coronavirus: Noqogħdu attenti mit-tieni mewġa

Il-Malta Independent, f'intervista ma' l-Istatisktu Vince Marmara, tirraporta li din il-ġimgħa hija estremament importanti biex Malta tkun tista' tkejjel l-impatt tal-miżuri li ħabbar il-gvern ftit tal-ġranet ilu, li inkludew il-ftuħ ta' bosta ħwienet.

Nittamaw li l-evidenza tkun waħda ta' kuraġġ.

Sa dan it-tant, Time Magazine jirraporta li pajjiżi bħall-Korea t'Isfel u l-Ġermanja qed jesperjenzaw żidiet ta' każijiet tal-Coronavirus wara li rrilassaw numru ta' miżuri.

Dan jindika kemm hi diffiċli s-sitwazzjoni, fejn Gvernijiet qed għandhom quddiemhom sfidi ta' saħħa kif ukoll dawk ekonomiċi u soċjali.

Għalhekk għandna noqogħdu attenti mit-tieni mewġa.

Kemm fuq livell personali kif ukoll fuq livell ta' policy-making.

Tajjeb infakkru li l-Oppożizzjoni qed toffri l-id tal-ħbiberija lill-Gvern biex ikollna l-ikbar kunsens u għaqal possibli fil-politika nazzjonali f'dan ir-rigward.

Links: https://www.independent.com.mt/articles/2020-05-12/local-news/Covid-19-reproduction-ratio-at-0-65-this-week-pivotal-to-understand-impact-of-relaxed-measures-6736223035

https://time.com/5834741/outbreaks-germany-south-korea- coronavirus/


Ħsibijiet (38) Spazji miftuħa

Il-Gvern ħabbar proġett ta' spazji miftuħa temporanji f'toroq u pjazez madwar Malta.

Din it-tip ta' miżura tista tnaqqas it-tniġġiż, twassal għal iktar aċċessibilita' u ssaħħaħ il-komunitajiet madwar Malta u Għawdex.

Nemmen li l-Kunsilli Lokali kollha għandhom ikunu proattivi f'din il-kwistjoni permezz ta' konsultazzjoni ma' residenti u stakeholders f'kull lokalita' biex jiġu identifikati s-siti proposti.

B'hekk il-proċess jista' jkun demokratiku, infurmat u bbażat fuq l-evidenza.

Sfortunatament, jidher li l-Gvern hu nieqes minn dawn il-metodi f'oqsma ekonomiċi u soċjali relatati mal-Coronavirus, minkejja l-appelli mill-Oppożizzjoni u s-Sħab Soċjali.

Tajjeb ukoll jekk il-Gvern jagħti titlu lill-Kunsilli Lokali għal art pubblika bħal parkeġġi: Bħal ma jaf kulħadd, bosta parkers jiċċarġjaw il-flus minkejja li hemm sinjali li jgħidu bil-kontra.

Għalhekk, qed ikun hemm qliegħ privat għal servizz pubbliku.

Il-Gvern m'għandux ikun selettiv dwar spazji miftuħa.

Għandu juża l-metodu konsultattiv u demokratiku dwar aċċess pubbliku f'spazji miftuħa oħra - bħal każ tal-Miżieb.

Il-konsultazzjoni għandha tkun wiesgħa u trasparenti u mhux ma' settur wieħed biss.

Kull ftehim għandu jkun ippublikat, hekk kif qed titlob il-koalizzjoni Spazji M iftuħa.

L-għodda soċjoloġika ta' Social Impact Assessment għandha valur kbir għall-ippjanar ibbażat fuq l-evidenza u deliberazzjoni.

Pajjiżna għad m'għandux politika strutturata dwar din l-għodda tant neċessarja.